AAV สั่งยกเลิกขายตั๋วผ่าน “Traveloka” หลังไฟลต์อินโดฯ เจอปัญหา 2 รอบติด!
AAV สั่งยกเลิกขายตั๋วผ่าน “Traveloka” หลังไฟลต์อินโดฯ เจอปัญหา 2 รอบติด!
5 มี.ค. 2562

บริษัท เอเชีย เอวิเอชั่น จำกัด (มหาชน) หรือ AAV ผู้ให้บริการสายการบินแอร์เอเชีย ระงับการจำหน่ายตั๋วผ่าน ช่องทางการจัดจำหน่ายออนไลน์ Traveloka หลังจากเที่ยวบินของ “สายการบินแอร์เอเชีย อินโดนีเซีย” ได้หายไปจากช่องทางการจองตั๋วโดยสารของ Traveloka ซึ่งถือเป็นการขัดข้องครั้งที่ 2 ในรอบ 2 สัปดาห์ที่ผ่านมา ซึ่งกลุ่มสายการบินแอร์เอเชีย ชี้แจงว่า บริษัทฯ ไม่ได้รับการสื่อสารใดๆ จากตัวแทนจำหน่ายดังกล่าว
ทั้งนี้ แดนดี้ คูรเนียวัน ประธานอำนวยการ สายการบินแอร์เอเชีย อินโดนีเซีย เปิดเผยว่า ช่วงที่ผ่านมา แอร์เอเชียได้ตรวจสอบในช่องทางสื่อสังคมออนไลน์ต่างๆ พบว่ามีผู้โดยสารที่ต้องการจะจองเที่ยวบินของแอร์เอเชีย แต่ค้นหาไม่พบเที่ยวบินใน Traveloka และเราไม่ได้รับข้อมูลสื่อสารที่ชัดเจนจากเหตุการณ์ดังกล่าว ทำให้กลุ่มสายการบินแอร์เอเชีย จึงจำเป็นต้องตัดสินใจระงับการจัดจำหน่ายเที่ยวบินทั้งหมดในเครือข่ายออกจากช่องทางของ Traveloka ซึ่งจะมีผลในทันที
 